74 
Krammer József. 
A farkas boroszlán (Daphne mezereum) termését a rigók, 
a kenderike és a barázda billegető eszik szívesen; magvait 
azonban kihányják. 
A vadszölö (Ampelopsis quinquefolia) termését nagyon 
szeretik a rigók. 
A boróka (Juniperus communis) bogyószerü toboza ked- 
velt tápláléka a rigóknak (fenyves madaraknak), fajdok-és más 
madaraknak. Magvait kihányják. 
Az ostormén bangita (Viburnum lantana) termését akár- 
hány éneklő madár kedveli. 
A vörös berkenye (Sorbus aucuparia) termése általáno- 
san kedvelt madáreledel. (Vogelbeere, Vogelbeerbaum). 
Madártermések továbbá: a cseresnye, meggy, so m, 
szőlő, szamóca, málna- és seregély szederj, 
csipkebogyó, a fagyai és a sóskafa termése, a f ö 1 d i 
tök, korállcseresnye, bodza stb. 
b) Hangyatermések. 
Számos növény magján olyan képződmény van (az össze- 
növés helyén), mely a hangyák kedvelt eledele; azért elhurcol- 
ják az ilyen növények magvait, miközben akárhányat elhullat- 
nak s ilymódon elterjesztik a növényt. Ilyen hangyatermésü 
növények pl. 
Az illatos ibolya (Viola odorata), 
a kikeleti hóvirág (Galanthus nivalis), 
a télizöld meténg (Vinca minor), 
a kerek kapotnyak (Asarum europaeum), 
a pacsirtavirág vagy csészeszárny (Polygala amara), 
az odvas keltike (Corydalis cava), 
a vérehulló fecskefii (Chelidonium május), 
a mezei csormolya (Melampyrurn pratense). 
A csormolyát állandóan lepik el a hangyák, mert leve- 
lein méztermelő szőrözet van. Terméseit pedig elhurcolják a 
hangyabolyba. Ezek a termések nagyságra, alakra, színre és 
súlyra nézve a hangyabábokra (az ú. n. hangyatojásokra) emlé- 
keztetnek; de azért nem gondolható, hogy a hangyákat ez a 
hasonlóság megtévesztené, miután kitűnő szaglási érzékök van. 
